**3 NEATNAUJINTAS VARŽYMASIS. VILNIAUS MIESTO NUOTEKŲ VALYKLOS DUMBLO APDOROJIMO ĮRENGINIUOSE ESANČIŲ TECHNOLOGINIŲ ĮRENGIMŲ TECHNINĖS PRIEŽIŪROS IR REMONTO PASLAUGŲ** **TEIKIMO SUTARTIES SPECIALIOJI DALIS PAGAL PRELIMINARIĄJĄ SUTARTĮ NR. SUT-P-334**

Nr. *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

Vilnius

**Uždaroji akcinė bendrovė „VILNIAUS VANDENYS“**, (toliau – „**Pirkėjas“**), iš vienos pusės, **ir**

**UAB Axioma servisas**, (toliau – „**Pardavėjas“**), iš kitos pusės,

toliau abi kartu vadinamos „**Šalimis“**, o kiekviena atskirai „**Šalimi“**, sudarė šią sutartį (toliau – **„Sutarties SD“**) ir susitarė:

|  |  |  |
| --- | --- | --- |
| **Sutarties sudarymo pagrindas** | Ši sutartis sudaryta vadovaujantis 2018 m. rugsėjo mėn. 19 d. Vilniaus miesto nuotekų valyklos dumblo apdorojimo įrenginiuose esančių technologinių įrengimų techninės priežiūros ir remonto paslaugų preliminariąja sutartimi (neatnaujinant paslaugų teikėjų varžymosi) Nr. SUT-P-334.  Ši preliminarioji sutartis paskelbta *www.cvpp.lt* | |
| **Sutarties objektas** | Paslaugų teikėjas įsipareigoja Pirkėjui suteikti Paslaugas / pristatyti Prekes, kurios detalizuotos ir atitinka Tiekėjo pasiūlyme (priedas Nr. 1) nurodytus reikalavimus. | |
| **Sutarties vertė ir mokėjimo tvarka** | Bendra Sutarties vertė: (1) Paslaugų kaina be PVM 7.365,11 EUR; (2) PVM 1.546,67 EUR; (3) Paslaugų kaina su PVM 8.911,78 EUR. Kaina yra maksimali suma, už kurią Pirkėjas pirks Paslaugas. | |
| Paslaugų kainos (be PVM) apskaičiavimo būdas: fiksuota kaina. | |
| Už tinkamai, laiku ir kokybiškai suteiktas Paslaugas Pirkėjas atsiskaito Paslaugų teikėjui pagal jo pateiktas ir Pirkėjo priimtas Sąskaitas.  Sąskaitos, Paslaugų teikėjo tinkamai patvirtinto ir pasirašytos Paskyros originalo pateikimo Pirkėjui terminas: pasibaigus Ataskaitiniam laikotarpiui iki kito Ataskaitinio laikotarpio 10 Dienos.  Sąskaitos pateikimo būdas: Tiekėjas teikia sąskaitas (ir kitus privalomus dokumentus) per „E. sąskaita“ informacinę sistemą[[1]](#footnote-2)[1].  Sąskaitos apmokėjimo terminas: per 30 Dienų po Paskyros originalo pasirašymo ir Sąskaitos išrašymo dienos. | |
| Pirkėjas moka Paslaugų teikėjui už faktiškai suteiktas Paslaugas pagal Sutarties SD priede Nr. 2 (Paslaugų teikėjo pasiūlymas) nurodytus Paslaugų įkainius. | |
| **Paslaugų teikimo terminai, užsakymai, vieta** | Paslaugų teikimo pradžia: nuo sutarties pasirašymo dienos.  Paslaugos bus teikiamos: Titnago g. 74, Vilnius. | |
| Užsakymas bus laikomas įvykdytu, kai Paslaugų teikėjas nustatyta tvarka ir terminais Pirkėjui suteiks visas jame nurodytas Paslaugas ir (ar) patieks Prekes. Užsakymas gali būti keičiamas (tikslinamas) abipusiu rašytiniu Šalių susitarimu. | |
| **Paslaugų perdavimas–priėmimas** | Paslaugos bus laikomos suteiktomis ir (ar) Prekės pristatytomis, kai Šalys pasirašo Paskyrą (Sutarties BD 7.1.1 papunktis). Paslaugų teikėjo pasirašyta Paskyra Pirkėjui pateikiama iki kito Ataskaitinio laikotarpio 10 Dienos. | |
| **Garantija, trūkumų šalinimo terminas** | Garantija: Paslaugų teikėjas Paslaugoms (jų rezultatams) ir (ar) Prekėms suteikia kokybės garantiją, nurodytą Techninėje specifikacijoje. | |
| Trūkumų šalinimo terminas:  Nekokybiškai suteiktos Paslaugos (ar jos vnt.) (įrenginių negalima naudoti pagal jų tikslinę paskirtį ar įrenginių gedimas atsirado po atliktos techninės priežiūros) turi būti suteikiamos pakartotinai, ištaisant Paslaugų trūkumus, ne vėliau kaip per 5 (penkias) darbo dienas nuo Pirkėjo rašytinio pareikalavimo dienos.  Nekokybiškos ar užsakymo neatitinkančios Prekės (ar jos vnt.), kurios buvo panaudotos Paslaugų suteikimo metu, turi būti pakeistos ne vėliau kaip per 5 (penkias) darbo dienas nuo Pirkėjo rašytinio pareikalavimo dienos.  Garantiniu laikotarpiu atsiradę Paslaugų (ar jos vnt.) ir (ar) Prekių (ar jos vnt.) trūkumai ir (ar) gedimai, dėl kurių įrengimų (ar jo vnt.) negalima eksploatuoti pagal tiesioginę paskirtį, turi būti pašalinami ne vėliau kaip per 5 (penkias) darbo dienas nuo Pirkėjo rašytinio pareikalavimo dienos.  Pirkėjas, atsižvelgdamas į įrenginių (ar jo vnt.) svarbą nuotekų valymo procese, gali nustatyti trumpesnį trūkumų šalinimo terminą (tiek dėl Paslaugų (ar jos vnt.), tiek ir dėl Prekių (ar jos vnt.). | |
| **Atsakomybė** | Už kiekvieną žemiau nurodytą aplinkybę, kuri įvyko dėl Paslaugų teikėjo įsipareigojimų nevykdymo ar netinkamo vykdymo, Paslaugų teikėjas Pirkėjui moka:   * 500,00 EUR (penkių šimtų eurų ir 00 ct) dydžio baudą, jei Paslaugų teikėjas neužtikrina, kad Paslaugos bus teikiamos Techninėje specifikacijoje 5.2.2 punkte nustatytais terminais; * 50,00 EUR (penkiasdešimt eurų ir 00 ct) dydžio delspinigius už kiekvieną uždelstą valandą, kai Paslaugų teikėjas nevykdo įsipareigojimų pagal Techninės specifikacijos 5.2.3 punkte nustatytą terminą; * 40,00 EUR (keturiasdešimt eurų ir 00 ct) dydžio delspinigius už kiekvieną uždelstą dieną, kai: * Paslaugų teikėjas vėluoja pristatyti Prekes (ar jos vnt.) ir (ar) suteikti Paslaugas (ar jos vnt.) per Pirkėjo nustatytą terminą; * arba vėluoja pakeisti Prekes (ar jos vnt.), neatitinkančias Techninėje specifikacijoje ar užsakyme nurodytų reikalavimų, * arba garantiniu laikotarpiu, išryškėjus Prekių (ar jos vnt.) defektams dėl brokuotų medžiagų ar Prekių (ar jos vnt.) gamybos klaidų ir (ar) suteiktų Paslaugų (ar jos vnt.) trūkumams, jie neištaisomi per Pirkėjo nustatytą terminą; * Jei Paslaugų teikėjas, teikdamas Paslaugas (ar jos vnt.), pagal Techninės specifikacijos 5.2.6 punktą nesurašo įrengimų (ar jo vnt.) defekto akto ir (ar) jį surašo netinkamai (užfiksuoja ne visus defektus ir pan.), Paslaugų teikėjas prisiima visą dėl to atsirasiančią atsakomybę dėl įrengimų (ar jo vnt.) gedimų, kurie atsirastų iki termino, nurodyto Techninės specifikacijos 5.3.5 punkte, ir kurių Pirkėjui nereikia įrodinėti. Tokiu atveju Paslaugų teikėjas privalo Paslaugas (ar jos vnt.) suteikti pakartotinai ir neatlygintinai. * Nuostolius, atsiradusius dėl nekokybiškų Prekių (ar jos vnt.) ir (ar) nekokybiškai suteiktų Paslaugų (ar jos vnt.), atlygina Paslaugų teikėjas.   Už kiekvieną žemiau nurodytą aplinkybę, kuri įvyko dėl Pirkėjo įsipareigojimų nevykdymo ar netinkamo vykdymo, Pirkėjas Paslaugų teikėjui moka:   * 0,02 proc. dydžio delspinigius nuo užsakymo vertės už kiekvieną uždelstą, kai Pirkėjas vėluoja apmokėti Paslaugų teikėjo pateiktą sąskaitą per „E. sąskaita“ informacinę sistemą. | |
| **Sutarties galiojimas, pratęsimas, vykdymas** | Sutartis įsigalioja nuo Sutarties SD pasirašymo momento ir galioja iki visiško sutartinių įsipareigojimų įvykdymo.  Sutarties SD sudaryta 2 (dviem) vienodą juridinę galią turinčiais egzemplioriais, po 1 (vieną) egzempliorių kiekvienai Šaliai.  Šalių įsipareigojimų vykdymas gali būti atidedamas Nenugalimos jėgos aplinkybių egzistavimo laikotarpiui, bet ne ilgiau, kaip 5 (penkioms) kalendorinėms dienoms. | |
| **Priedai** | Kiekvienas Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių:   1. Paslaugų teikėjo pasiūlymas. | |
| **Šalių rekvizitai ir parašai** | **Pirkėjas:**  **Uždaroji akcinė bendrovė „VILNIAUS VANDENYS“** | **Pardavėjas:**  **Uždaroji akcinė bendrovė „Axioma servisas“** |

1. [1] Daugiau informacijos: https://www.esaskaita.eu/web/esaskaita [↑](#footnote-ref-2)